Caer

Caer (kymrikse) libo Chester (angliekse) on linnu Anglies lähil Kymrinmuan rajua.

 Caeran kymriläzet 

Hos Caer sijaiččou Kymrinmuan ulgopuolel, se on roinnuh tärgiekse linnakse kymriläzilegi. Jo 1000-luvul kymriläzet käydih jarmankale Caerah da vuozisadoin aijan kymriläzien muuttoliikeh sinne oli toinah raviembua migu yhtehgi Pohjas-Kymrinmuan omah linnah.https://www.british-history.ac.uk/vch/ches/vol5/pt1/pp1-8 Enne 1700-luguu muuttujat sulavuttih terväh anglienkielizih, ga linnan eläjien kymriläzet juuret nävytäh ezimerkikse sinny, ku vuvvel 1818 joga kolmandel linnas iänioigevuttu käyttänyöl miehel oli sugunimi kymrilästy alguperiä.https://www.british-history.ac.uk/vch/ches/vol5/pt1/pp1-8 1700-luvun algupuolel Caeras allettih painua kymrinkielizii kirjoi da 1790-luvul kymrinkielizii lehtii.https://www.british-history.ac.uk/vch/ches/vol5/pt1/pp1-8 Samoih aigoih linnah muuttunuot kymriläzet allettih säilyttiä parem omua kieldy da azuttih kymrinkielizii kirikkölöi. Enimyölleh Caeras ruadoi viizi kymrinkielisty kirikkyö da nygöigi niilöis on jällel vie yksi.https://www.bbc.com/cymrufyw/37471540https://www.bbc.co.uk/programmes/p0491wd6 Vuvvel 1851 linnan eläjis yksitostu procentua oli roinnuh Kymrinmuashttps://www.british-history.ac.uk/vch/ches/vol5/pt1/pp1-8 da vuvvel 1866 kymrin kielen kunnivokse joga vuozi piettävy kanzalline Eisteddfod-pruazniekku järrestettih Caeras.https://www.bbc.co.uk/cymru/gogleddorllewin/papurau_bro/llanw_llyn/newyddion/ebrill05.shtml Nygöigi linnas eläy kymrinkielizii da sie ruadau Caeran kymriläzien siebru (kymrikse Cymdeithas Cymry Caer), hos sen jäzenmiäry ongi vähennyh 2000-luvun algupuolel.https://www.bbc.com/news/uk-wales-28488729

 Lähtiet 

Kategourii:Anglien linnat